 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ደቀይ ብዓይነይ ክርኢ ጥራሕየ ዝነብር ጋዜጠኛ ኣዲስኣለም ሓድጉ 13 ሓምለ 2018 ምንጪ ስእሊ, Addisalem Hadigu መግለጺ ስእሊ, ኣዲስ ኣለም ሓድጉ ምስ ንእሽቶ ጓሉ ቅድሚ 16 ዓመታት ሃንደበት ዝተፈለይኦ ኤርትራዊት በዓልቲ ቤቱን ክልተ ደቁን ክረክብ ልዑል ሃንቀዉታ ዘለዎ ኢትዮጵያዊ ጋዜጠኛ ኣዲስኣለም ሓድጉ ኵናት ኢትዮጵያን ኤርትራን ኣብ ህይወቱ ዘስዓቦ ቅልዉላዉ ንቢቢሲ ትግርኛ ኣካፊሉሎ ከምቲ ዓለም ሙሉእ ዝፈልጦ ኵናት እዘን ሃገራት ህይወት ኣሽሓትዩ በሊዑ ብጣዕሚ ዝፈትዎም ክልተ ኣናኣሽቱ ኣሕዋተይ ስኢነ ብስጋን ደምን ዝተኣሳሰሩ ህዝብታትዉን ከም ጸላእቲ ክረኣኣዩ እናተነፋፈቑ ኣብ ዘለዉዎ ጉድጓድ ክነብሩ ዝገበረ ሕማቕ ፖለቲካዊ ዉሳነዩ ኲናት ክልቲአን ሃገራት ህይወትን ንብረትን ኣዕንዩ ጥራሕ ዘይኾነ ናተይ ስድራ ሓዊሱ ህይወት ብዙሓትውን በቲኑዩ 1972 ዓም ምጽላል ኣብርሃ ድራር ምስ ዝተባህለት ኤርትራዊት በዓልቲ ቤተይ እንትምርዖ ብዕድመ መሓዙት ኢና ነይርና ዶብ ክልቲኤን ሃገራት ምስ ተዓጸወ ድሕሪ ክልተ ዓመት ግና በዓልቲ ቤተይ ክልተ ደቀይ ሒዛ ጠፊኣትኒ ናብ ኣስመራ ኸይዳ ክሳብ ሕዚ ደቀይ ብዓይነይ ርእየየን ኣይፈልጥን ኣብዞም ዓመታት ትኽክለኛ ህይወት ምምራሕ እናኣበየኒ ብሕልመይ ደቀይ ገለ ነገር ኾይነን እናተርኣየኒ ሕማቕ ኩነታትየ ኣሕሊፈ ሓወይ ብዘለዎ ኮይኑ ወያነ ኣነ በዚ ኮይነ ሻዕቢያ እናበልኹ ይሰርሕ ነይረ ካብ ሞት ዳርጋ ዝነቓሕኹ እዩ መሲሉኒ ምንጪ ስእሊ, AFP መግለጺ ስእሊ, ኢትዮጵያውያን ወታሀደራት ኣብ ጥቓ ባረንቱ በዓልቲ ቤተይ ኤርትራዊት ስለ ዝኾነት ድሕሪ ኲናት ክልቲኤን ሃገራት ካብ መምህርነት ስርሓ ስለ ዝተሰጎጎት ናብ ኤርትራውን ክስጎግየ ዝብል ስግኣት ነይሩዋ ግን ድማ ኢትዮጵያዊ ተመርዒዋ ሓዳር ከም ዝመስረተትን ኣብዚ ክትተርፍ ከም እትኽእልን ዝሕግዛ ወረቐት ካብ ሚኒስቴር ጉዳያት ወጻኢ ወረቐት ኣዉጺአላ ነይረ በዓልቲ ቤተይ ኤርትራዉያን ን30 ዓመታት ዘካየድዎ ቓልሲ ናጽነት ሕጋዊ ኣፍልጦ ክረክብ ኤርትራ ኣብ 1993 ኣብ ዘካየደቶ ድምጺ ህዝበ ዉሳነዉን ተሳቲፋያ ኣብ ኢትዮጵያ እናነበርኹ ከመይ ኣቢለየ ድምጸይ ክህብ? 